Tájékoztató karácsonyi élelmiszercsomag támogatás megállapításának feltételeiről

Isaszeg Város Önkormányzat Képviselő-testületének Szociális, Köznevelési és Családügyi Bizottsága a helyi szociális rendeletben foglaltak szerint rendkívüli települési támogatás keretében a karácsonyi ünnepekhez kötődően **élelmiszercsomag támogatást állapíthat meg nyugdíjszerű ellátásból élő, vagy nagycsaládos, vagy gyermekét, gyermekeit egyedül nevelő, vagy a kormányhivatal foglalkoztatási osztályán regisztrált munkanélküli, bejelentett isaszegi lakcímmel rendelkező személy,** akinek jövedelme

* aktív korúak esetében az 100.000 Ft-ot,
* nyugdíjban és nyugdíjszerű ellátásban részesülő/k esetében 155.000 Ft-ot,
* gyermekét /gyermekeit/gyámoltját/gyámoltjait egyedül nevelő esetében 155.000 Ft-ot

nem éri el.

A támogatott családok három személyig 8.000 Ft, négy személytől 15.000 Ft értékű élelmiszercsomagot kapnak, melyet a Szociális, Köznevelési és Családügyi Bizottság tagjai december 20-ig adnak át a támogatottak részére.

**A kérelemnyomtatvány 2024. évben október 7. napjától november 5-ig nyújtható be – személyesen hivatali időben, továbbá elektronikusan a** toth.eva@isaszeg.hu**e-mail címen, valamint postai úton.**

A döntéshozatal – folyamatosan – 2024. november 20-ig történik meg, a költségvetésben meghatározott keretösszeg, illetve a kérelmezők számának figyelembevételével.

Kérelemnyomtatványok igénylése és személyes leadása:

Isaszegi Polgármesteri Hivatal

2117 Isaszeg, Rákóczi u. 45.

**Ügyfélszolgálati Iroda:**   tel: 06-28-583-100

Hétfő: 8.00 – 12.00    13.00 – 18.00

Keddtől - csütörtökig: 8.00 – 12.00    13.00 – 16.00

Péntek:  8.00 – 12.00

**Szociális és Igazgatási Iroda:**  /8. sz. iroda/  telefon: 06-28-583 104

Hétfő:    13.00 – 16.00

Szerda:     8.00 – 12.00    13.00 – 16.00

Péntek:     8.00 – 12.00

Amennyiben a fentiekkel kapcsolatban további információra van szükség, a Polgármesteri Hivatal Ügyfélszolgálatának és a Szociális Irodájának munkatársai ügyfélfogadási időben telefonon vagy személyesen állnak rendelkezésre.

Polgármesteri Hivatal